b"\n_START_ARTICLE_\nBilly Snaddon\n_START_SECTION_\nKariera\n_START_PARAGRAPH_\nSnaddon je postal profesionalec leta 1991. Preden se je kon\xc4\x8dno uvrstil v \xc4\x8detrtfinale katerega od jakostnih turnirjev, na turnirju Irish Open leta 1998, je dosegel osmino finala sedmih jakostnih turnirjev._NEWLINE_Edini finale katerega koli jakostnega turnirja v svoji 13-letni karieri je dosegel leta 1999 na turnirju Regal China International. Tedaj je veljal za outsiderja, ampak je vseeno izlo\xc4\x8dil 4 igralce, ki so tedaj imeli mesto med najbolj\xc5\xa1imi 16 igralci sveta na svetovni lestvici: Jamesa Wattanaja, Ronnieja O'Sullivana, Stephena Leeja in Stephena Hendryja. V finalu je nato moral priznati premo\xc4\x8d rojaku Johnu Higginsu, ki je slavil z izidom 9-3._NEWLINE_Po edinem finalu na jakostnih turnirjih je Snaddonova forma hitro padla in tudi uvrstitev na jakostni lestvici je \xc5\xa1la odtlej le \xc5\xa1e navzdol. Po skromni sezoni 2003/04 je naznanil svojo upokojitev."